Na osnovu člana 7 tačka 6 Zakona o upravljanju unutrašnjim kontrolama u javnom sektoru ("Službeni list Crne Gore" br. 75/18) i člana 99 stav 1 tačka 16 Statuta Opštine Tuzi ("Službeni list Crne Gore - opštinski propisi", br. 24/19 i br. 05/20) i shodno članu 6 stav 1 alineja 2 Pravilnika o načinu i postupku uspostavljanja i sprovođenja finansijskog upravljanja i kontrole ("Službeni list Crne Gore", br. 37/10), predsjednik Opštine Tuzi **donio je**

**INTERNO PRAVILO**

**O KOLIČINI GORIVA ZA KORIŠĆENJE SLUŽBENIH VOZILA U OPŠTINI TUZI**

**Član 1**

Ovim internim pravilom utvrđuje se količina goriva za korišćenje službenih vozila u Opštini Tuzi čiji je cilj njegova ekonomična potrošnja u okviru unaprijed utvrđenih količina.

**Član 2**

Zaposleni koriste gorivo za službena vozila prema količinama utverđenim ovlašćenjima i poslovima koje obavljaju. Sekretarijat za finansije, priprema mjesečni raspored potrošnje goriva po potrošackim jedinicama na nivou Opštine Tuzi i dostavlja ga Predsjedniku Opštine na odobravanje.

**Član 3**

Evidentiraju se sve promjene potrošnje goriva u odnosu na prethodni mjesec, uz obavezno obrazloženje.

**Član 4**

Raspored – korišćenje goriva se vrši na osnov odgovarajućih i ovjerenih mjesečnih faktura koje se početkom mjeseca u pripadajućoj količini od strane odgovornog lica raspoređuju korisnicima.

**Član 5**

Prije distribucije goriva za naredni period, ovlašcena lica su dužna da izverše sravnjenje utrošenih i plaćenih količina goriva za pothodni period.

**Član 6**

Rezervna količina goriva će se, takođe raspoređivati, na zahtjeva u pisanoj formi Sekretarijatu za finansije. Ovu količinu, na odgovarajućem obrascu, odobrava Glavni administrator, nakon dogovora sa kabinetom Predsjednika i Sekretarom za finansije.

**Član 7**

Ovaj pravilnik stupa na snagu danom donošenja.

Br. 01-031/21-1595

Tuzi, 11.02.2021.godine

**PREDSJEDNIK,**

Nik Gjeloshaj